האנטומיה של גריי – עונה 1

העונה הראשונה של הדרמה הרפואית האמריקאית "האנטומיה של גריי" החלה ב-27 במרץ 2005 את שידוריה בארצות הברית דרך רשת הטלוויזיה ABC. פרקה האחרון עלה ב-22 במאי באותה השנה לאקרנים, כשבסך הכול שודרו מעונה זו תשעה פרקים בלבד. זוהי העונה הקצרה ביותר בסדרת הטלוויזיה. תשעה אנשי משחק איישו את מצבת השחקנים של העונה הראשונה, ושלושה מתוכם אף נמנו בקאסט הראשי של הסדרה מאז. תקופת השידור הייתה אמורה להוות כתחליף עבור הדרמה המשפטית "בוסטון ליגל", ששודרה בקביעות ב-ABC ביום ראשון בלילה אחרי "עקרות בית נואשות", ויצאה לפגרה עם תום שידור עונתה הראשונה. ב-14 בפברואר 2006 הופצה העונה הראשונה של "האנטומיה של גריי" על DVD בעל שני תקליטורים בשם Grey's Anatomy: Season One. גיבורת הסדרה והדמות הראשית היא דוקטור מרדית' גריי (אלן פומפאו), בתה של אליס גריי (קייט ברטון), מנתחת ידועת-שם שסובלת מאלצהיימר. היא וכריסטינה יאנג (סנדרה או), ג'ורג' או'מאלי (טי אר נייט), איזי סטיבנס (קתרין הייגל) ואלכס קרב (ג'סטין צ'יימברס) מצטרפים לתוכנית הצוערות של האגף הכירורגי בבית החולים תחת פיקוחה של ד"ר מירנדה ביילי (צ'נדרה וילסון). ראש המחלקה הוא ד"ר ריצ'רד ובר (ג'יימס פיקנס), ותחתיו עובדים ד"ר פרסטון ברק, ראש המחלקה הקרדיולוגית, ודרק שפרד (פטריק דמפסי), מנהל המחלקה הנוירולוגית, ובן-זוגה של גריי שהתאהב בה לאחר סטוץ אחד. הביקורות לעונה זו היו חיוביות מאוד. שלושה מצוות השחקנים השונים הועמדו לקטגוריות השונות בטקס פרסי אמי ה-57. כמו כן, הסדרה עצמה הועמדה לפרס גלובוס הזהב בקטגוריות "סדרת הדרמה הטובה ביותר" וה"קאסט המצטיין עבור סדרות דרמה". דמפסי הועמד בטקס לפרס "השחקן הטוב ביותר", ואילו או זכתה בפרס הגלובוס ובפרס גילדת שחקני המסך עבור "שחקנית המשנה הטובה ביותר". בפרסי בחירת הנוער 2005 הועמדו צ'יימברס ופומפאו לפרס "פריצת השנה בטלוויזיה". פטר הורטון, במאי העונה, קיבל מועמדות לפרס גילדת הבמאים של אמריקה עבור הפרק "לילה של יום קשה". ארבעת הפרקים האחרונים של העונה שודרו, למעשה, כחלק מתחילת העונה השנייה של הסדרה, זאת בשל מספר הצופים הגבוה (22.2 מיליון איש) שצפו בפרק האחרון, "מי שכב עם מי?". בשלהי 2005 נמנתה הסדרה בעשירייה הפותחת של רשימות סוף השנה של מגזינים רבים, דוגמת USA Today, "הניו יורק טיימס", "הבוסטון גלוב" ו"שיקגו טריביון". ב-2023 האתר Screen Rant דירג את העונה הראשונה במקום ה-7 במדרוג העונות של "האנטומיה של גריי". ערך מורחב – האנטומיה של גריי – פרקים ערך מורחב – האנטומיה של גריי – דמויות "האנטומיה של גריי" נוצרה על ידי שונדה ריימס, ושודרה ברשת הטלוויזיה האמריקאית ABC. העונה הראשונה הופקה על ידי חברת שונדלנד, טאצ'סטון טלוויז'ן, כיום ABC סיגנצ'ור ומארק גורדון, והופצה דרך סרטי אולפני וולט דיסני. המפיקים הראשיים של העונה היו ריימס, גורדון, בטסי בירס, ג'יימס ד. פאריוט, כריסטה ורנוף, רוב קורן ומארק וילדינג. מצבת התסריטאים כללה את ריימס, פאריוט, ורנוף, קיפ קואינג, מימי שמיר, גבריאל סטנטון והארי ורקסמן. הבמאים לאורך העונה היו פטר הורטון, טוני גולדווין, אדם דייווידסון, ג'ון דייוויד קולס, סקוט ברזיל, דרנל מרטין, שרה פיה אנדרסון וונדיי סטנצלר. במאי 2004 הוכרז באופן רשמי על פרסום הסדרה. תחילה הייתה אמורה לעלות לאוויר עוד בינואר 2005, בליל שני בשעה 22:00 EST. עם זאת, הוחלט כי "האנטומיה של גריי" תשמש כתחליף עבור "בוסטון ליגל", שיצאה לפגרה עקב סיום עונתה הראשונה. בעקבות כך, נדחה שידור הבכורה למרץ. על פי התכנון, "האנטומיה של גריי" שודרה על משבצת הזמן של "בוסטון ליגל" למשך ארבעה שבועות. העונה הראשונה גרפה באופן לא צפוי נתוני מדרוג גבוהים ויציבים. לכן, הוחלט להשאיר את שידור הסדרה בזמן שנקבע, גם לאחר ש"בוסטון ליגל" חזרה למסך. מנכ"ל ABC אנטרטיינמנט, סטיב מקפרסון, התייחס לכך ואמר: ”לבסוף, בהתחשב בחוסר התקציב שיש לנו לשינוי לוח השידורים, החלטנו לתת ל"אנטומיה של גריי" להמשיך לשגשג על המסך בפריים טיים”. לפני השידור, הוכרז כי שם הסדרה יוחלף ל-Complications, אך לבסוף הרעיון נגנז. פרנסי קאלפו, סגנית ראש מחלקת הבידור של ABC, התייחסה לפופולריות הגבוה של הסדרה: ”אני חושבת שהיה צורך בתוכנית מסוג זה [רפואה] אצלנו. למזלנו, ריימס מצאה עבור הסדרה "טוויסט", שהופך אותה למיוחדת במינה. ריימס הסבירה לי כי ההשראה לסדרה שאובה מתחרות בדיונית בין נשים חזקות, רעיון מעניין מאוד”. תשעה שחקנים הרכיבו את הקאסט הראשי של העונה הראשונה. לריימס היה חשוב לשכור צוות מגוון, ולכן יצרה בהתחלה תסריט ללא מגדרים מוגדרים מראש. היא הייתה נחושה בדעתה לא ליפול לתבנית בה כל השחקנים הראשיים הם לבנים, למעט דמויות המשנה. שרון וקסמן מעיתון "הניו יורק טיימס" קבעה כי מדובר באחד מצוותי השחקנים הצבעוניים ביותר בטלוויזיה של אותה תקופה. עבור תהליך הליהוק השתמשה ריימס בשיטה עיוורת. כלומר, בשלבים הראשוניים בחנה את השחקנים מבלי לראות אותם כלל. איזאיה וושינגטון, שמגלם את דמותו של פרסטון ברק, היה אמור לאייש את תפקידו של פטריק דמפסי, דרק שפרד. במקור, שחקן לבן גילם את ברק, אך הוא פרש לפני תחילת הצילומים. על-אף שריימס דמיינה כי אישה בלונדינית תהיה מירנדה ביילי, נבחרה צ'נדרה וילסון, שחקנית אפרו-אמריקאית. הקאסט מגוון יותר מהעיר האמיתי בה העלילה מתרחשת, סיאטל, בה כ-85% מהאוכלוסייה הכללית היא אמריקאית לבנה. לאורך העונה הראשונה הופיעו תשע דמויות קבועות, כולן בבית החולים הבדיוני "סיאטל גרייס". חמש מהדמויות הן סטאז'רים: מרדית' גריי בגילומה של אלן פומפאו, בתה של המנתחת המדופלמת לשעבר וחולת האלצהיימר אליס גריי, שנמצאת במערכת יחסים עם שפרד; כריסטינה יאנג בגילומה של סנדרה או, מתמחה תחרותית מאוד וחברתה הטובה של גריי, שלאורך העונה נרקמת בינה לבין ברק זוגיות רומנטית; איזי סטיבנס בגילומה של קתרין הייגל, דוגמנית לשעבר, הנאבקת בהכרתה של החברה הגברית בהיותה רופאה; אלכס קרב בגילומו של ג'סטין צ'יימברס, מתמחה יהיר ומעצבן, שמרגיז את חבריו להתמחות וג'ורג' או'מאלי בגילומו של טי אר נייט, סטאז'ר חסר בטיחון עצמי, שמפתח אהבה לגריי. מנהלת תוכנית הצוערות של בית החולים היא ביילי, אישה פדנטית וחזקה, שמכונת על ידי המתמחים כ"נאצית". העומד בראש מחלקת הכירורגיה הוא ריצ'רד ובר (ג'יימס פיקנס). אחראי נושאי הקרדיולוגיה במחלקה הוא ברק, ואילו מקבילו הנוירולוגי הוא שפרד. אמה של גריי, אליס, מופיעה גם כן בעונה. נתוני המדרוג של העונה הראשונה היו גבוהים ועקביים לאורך זמן. "האנטומיה של גריי" דורגה הנצפית ביותר לאורך הפריים טיים של ABC. זה הביא לרשת הטלוויזיה את ההצלחה הגדולה ביותר מאז "עקרות בית נואשות", שהייתה התוכנית הנצפית ביותר בקרב בנים 18 עד 49 במשך 4 שנים ברציפות. סטיב שטרנברג, אנליסט התקשורת של Magna Global USA, כתב: ”בערך 80% ממשקי הבית במהלך הפריים טיים בטלוויזיה מפעילים מכשיר אחד. אנשים מחפשים לצפות בתוכניות עם בני ביתם. בדיוק כמו ש"עקרות בית נואשות" מגיע לקהל רחב – צעיר, מבוגר, זכרי ונקבי – כך גם "האנטומיה של גריי"”. בסיום העונה צפו 22.22 מיליון איש – המקום התשיעי בנתוני השנה הכוללת של ABC. העונה הראשונה של "האנטומיה של גריי" קיבלה ביקורות חיוביות לרוב. היא כונתה על ידי "ניו יורק דיילי ניוז" כ"מנצחת", ואילו עיתון "ניוזדיי" טען כי לא ניתן להפסיק לצפות בה. וולטר צ'או מ-Film Freak Central כתב על העונה: ”כל כך מגעילה ודוחה, שזה בלתי אפשרי לא לחזות כי מדובר בתוכנית הפופולרית החדשה של ארצות הברית”. טום שיילס מ"הוושינגטון פוסט" מצא דמיון רב עם הסדרה ER. הוא הוסיף כי ”מדובר יותר בחישוב מסחרי עמוק מאשר ניסיון כן ליצור משהו רענן ושונה. תסריטה של ריימס דומה לתבשיל תפל. זו תוכנית "חדשה" בדיוק כמו הניסיון למתג את המפלצת של פרנקנשטיין כאדם מן המניין”. קייט אורתור מ"ניו יורק טיימס" סברה כי "האנטומיה של גריי" היא הכלאה של "אלי מקביל", ER ו"סקס והעיר הגדולה". ”כשאתה מנתחת את נתוני המדרוג שלה, "האנטומיה של גריי" הופכת את עצמה לייעודית עבור שני המינים. גברים יצפו בתוכנית שאישה יצרה, דבר הנוגד את הנורמה המקובלת כי נשים יכולות להבין תוכניות שנכתבו בידי גברים בלבד, ואילו המצב ההפוך אינו קיים” – כתבה. Review Stream העניק ביקורת חיובית לפרק הפיילוט "לילה של יום קשה", בנימוק שהכימיה בין פומפאו לדמפסי במהלך הסצנה הראשונה נהדרת. האתר שיבח גם את וילסון על גילום דמותה של ביילי.‏ HomeTheaterInfo ציין כי קווי העלילה דומים מדי לסדרות אחרות, בדגש על "עקרות בית נואשות". אך במקביל דאג הכתב לציין כי יכולות המשחק והבימוי טובים עד כדי כמעט שלמות.‏ IGN העניק ביקורת חיובית לעונה וכתב: ”יש ל"אנטומיה של גריי" יתרון משמעותי על פני סדרות אחרות: הדמויות בה אנושיות ואמיתיות – שבריריות ומכילות. המשחק מופתי, והדקויות על כל הדמויות מפתיעות מאוד”. בשנת 2005 זכתה או על גילום דמותה של יאנג בפרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה ובפרס גילדת המסך עבור "הופעה יוצאת דופן לשחקנית בסדרת דרמה". באותו הטקס הועמדו דמפסי ו"האנטומיה של גריי" לפרס גלובוס הזהב לשחקן הטוב ביותר בסדרת דרמה ולפרס גלובוס הזהב לסדרת הדרמה הטובה ביותר בהתאמה. על עבודתו כבמאי הפרק "לילה של יום קשה" קיבל פטר הורטון מועמדות לפרס גילדת הבמאים של אמריקה עבור "הבימוי הטוב ביותר בסדרת דרמה". הוא הועמד לפרס מקביל בטקס פרסי האמי ה-57, בו הסדרה עצמה ואו קיבל מועמדות לפרס "הקאסט הטוב ביותר בסדרת דרמה" ולפרס "שחקנית המשנה הטוב ביותר בסדרת דרמה" בהתאמה. "האנטומיה של גריי" הועמדה בטקס פרסי גילדת המפיקים של אמריקה ה-17 הועמדה העונה לפרס "ההפקה הטובה ביותר בסדרת דרמה" ובפרס סטלייט 2005 לפרס "סדרת הדרמה הטובה ביותר". באירוע האחרון הועמדה או לפרס "שחקנית המשנה הטובה ביותר בסדרת טלוויזיה, מיני-סדרה או סרט טלוויזיה". ב-14 בפברואר 2006 הופץ Grey's Anatomy: Season One באזור 1. כמארז DVD בן שני תקליטורים על ידי בואנה ויסטה. בנוסף לכל רשימת הפרקים המלאים כלל בתוכו גם רצף כותרים חלופי, פרשנויות אודיו, פרק פיילוט מורחב וקטעי מאחורי הקלעים. ב-11 באוקטובר 2006 הופץ אותו מארז באזור 2. "האנטומיה של גריי – עונה 1", באתר Rotten Tomatoes (באנגלית) במונחי DVD, אזור 1 מתאר את ארצות הברית, פוארטו ריקו, קנדה וברמודה. במונחי DVD, אזור 2 מתאר את אירופה (למעט בלארוס, רוסיה, אוקראינה וחבר המדינות), גרינלנד, הטריטוריות הבריטיות שמעבר לים, צרפת מעבר לים, המזרח התיכון, אסוואטיני, לסוטו, דרום אפריקה ויפן. במונחי DVD, אזור 4 מתאר את אמריקה הלטינית (למעט גינאה הצרפתית ופוארטו ריקו), הקריביים (למעט הטריטוריות הצרפתיות) ואוקיאניה (למעט פולינזיה הצרפתית, קלדוניה החדשה, ואליס ופוטונה והוואי). "Grey Matter". greyswriters.com. אורכב מ-המקור ב-15 במאי 2009. נבדק ב-21 במרץ 2020. {{cite web}}: (עזרה) Norman, Dalton (2020-05-15). "All 19 Grey's Anatomy Seasons Ranked". ScreenRant (באנגלית). נבדק ב-2024-08-22. "Weekly Program Rankings". Medianet. American Broadcasting Company. 29 במרץ 2005. אורכב מ-המקור ב-21 בדצמבר 2008. {{cite web}}: (עזרה) "Weekly Program Rankings". Medianet. American Broadcasting Company. 5 באפריל 2005. אורכב מ-המקור ב-27 בדצמבר 2008. {{cite web}}: (עזרה) "Weekly Program Rankings". Medianet. American Broadcasting Company. 12 באפריל 2005. אורכב מ-המקור ב-21 בדצמבר 2008. {{cite web}}: (עזרה) "Weekly Program Rankings". Medianet. American Broadcasting Company. 19 באפריל 2005. אורכב מ-המקור ב-1 בנובמבר 2013. {{cite web}}: (עזרה) "Weekly Program Rankings". Medianet. American Broadcasting Company. 26 באפריל 2005. אורכב מ-המקור ב-21 בדצמבר 2008. {{cite web}}: (עזרה) "Weekly Program Rankings". Medianet. American Broadcasting Company. 3 במאי 2005. אורכב מ-המקור ב-1 בנובמבר 2013. {{cite web}}: (עזרה) "Weekly Program Rankings". Medianet. American Broadcasting Company. 10 במאי 2005. אורכב מ-המקור ב-21 בדצמבר 2008. {{cite web}}: (עזרה) "Weekly Program Rankings". Medianet. American Broadcasting Company. 17 במאי 2005. אורכב מ-המקור ב-21 בדצמבר 2008. {{cite web}}: (עזרה) "Weekly Program Rankings". Medianet. American Broadcasting Company. 24 במאי 2005. אורכב מ-המקור ב-16 במאי 2009. {{cite web}}: (עזרה) "ABC Renames Television Studio". ABC. Walt Disney. אורכב מ-המקור ב-3 בדצמבר 2013. נבדק ב-10 במאי 2012. {{cite web}}: (עזרה) Jicha, Tom (19 במאי 2004). "ABC gives itself an extreme makeover". Baltimore Sun. ארכיון מ-4 ביוני 2011. נבדק ב-1 ביולי 2009. {{cite web}}: (עזרה) Rhodes, Joe (14 באפריל 2005). "Thriving Ratings for a New Patient on ABC". The New York Times. ארכיון מ-7 בנובמבר 2012. נבדק ב-1 ביולי 2009. {{cite news}}: (עזרה) "'Grey's Anatomy' Keeps Sunday Time Slot". Fox News. 11 באפריל 2005. אורכב מ-המקור ב-22 באוקטובר 2012. נבדק ב-1 ביולי 2009. {{cite news}}: (עזרה) "Breaking News - Development Updates: February 4". The Futon Critic. 4 בפברואר 2005. ארכיון מ-23 במאי 2012. נבדק ב-1 ביולי 2009. {{cite web}}: (עזרה) Fogel, Matthew (8 במאי 2005). "'Grey's Anatomy' Goes Colorblind". The New York Times. נבדק ב-8 במאי 2009. {{cite news}}: (עזרה) "US Census Bureau Quickfacts: Seattle city, Washington". U.S. Census Bureau. ארכיון מ-7 ביוני 2023. נבדק ב-16 ביוני 2023. {{cite web}}: (עזרה) Brennan, Patricia (22 במאי 2005). "The Colorful World Of 'Grey's Anatomy'". The Washington Post. ארכיון מ-8 בנובמבר 2012. נבדק ב-1 ביולי 2009. {{cite news}}: (עזרה) "ABC adds midseason hit "Grey's Anatomy" to growing list of 2005-2006 early pick-ups". The Futon Critic. 5 באפריל 2005. ארכיון מ-13 בספטמבר 2012. נבדק ב-1 ביולי 2009. {{cite web}}: (עזרה) הביקורות של ניו יורק דיילי ניוז וניוזדיי מופיעות על גבי צידה האחורי של מארז ה-DVD של העונה הראשונה. "Grey's Anatomy - Season 1 (2005)". RottenTomatoes.com. ארכיון מ-29 באוגוסט 2011. נבדק ב-3 בספטמבר 2011. {{cite web}}: (עזרה) Shales, Tom (26 במרץ 2005). "'Grey's Anatomy': No Heart, No Brain". The Washington Post. ארכיון מ-8 בנובמבר 2012. נבדק ב-1 ביולי 2009. {{cite news}}: (עזרה) Aurthur, Kate (1 במאי 2005). "Directions: Pilot Watch; A 'Grey's Anatomy' Lesson". The New York Times. ארכיון מ-7 בנובמבר 2012. נבדק ב-1 ביולי 2009. {{cite web}}: (עזרה) "Grey's Anatomy Season 1 Pilot Episode A Hard Day's Night Out". reviewstream.com. ארכיון מ-10 בינואר 2014. נבדק ב-15 במאי 2012. {{cite web}}: (עזרה) "Grey's Anatomy: Season One". HomeTheaterInfo.com. ארכיון מ-4 בינואר 2012. נבדק ב-15 במאי 2012. {{cite web}}: (עזרה) Gilchrist, Todd (14 בפברואר 2006). "Grey's Anatomy: Season One". ign.com. ארכיון מ-18 ביולי 2017. נבדק ב-7 באפריל 2018. {{cite web}}: (עזרה) Waxman, Sharon (17 בינואר 2006). "At the Globes, 'Brokeback Mountain' Takes Top Awards". The New York Times. נבדק ב-13 במאי 2012. {{cite news}}: (עזרה) "Screen Actor Guild Awards". SAGAwards.com. אורכב מ-המקור ב-19 באוגוסט 2007. נבדק ב-13 במאי 2012. {{cite web}}: (עזרה) "The 57th Annual Primetime Emmy Awards Winners". BlogCritics.org. ארכיון מ-21 באוקטובר 2011. נבדק ב-13 במאי 2012. {{cite web}}: (עזרה) "Golden Globe Nominations". SAFilm.org. אורכב מ-המקור ב-5 במרץ 2012. נבדק ב-13 במאי 2012. {{cite web}}: (עזרה)